На основу члана 31. Закона о јавним предузећима (''Службени гласник РС'', број 119/2012) и члана 37. Статута Града Ниша (''Службени лист Града Ниша'', број 88/2008),

Скупштина Града Ниша, на седници од 2013. године, донела је

**РЕШЕЊЕ**

**О ИМЕНОВАЊУ ДИРЕКТОРА**

**ЈАВНОГ ПРЕДУЗЕЋА ЗА СТАМБЕНЕ УСЛУГЕ ''НИШСТАН'' НИШ**

**I**

**Ненад Хафнер, дипломирани економиста,** именује се за директора Јавног предузећа за стамбене услуге ''Нишстан'' Ниш на период од 4 (четири) године.

**I I**

Решење објавити у ''Службеном гласнику Републике Србије'', ''Службеном листу Града Ниша'' и на званичној интернет презентацији Града Ниша, www.ni.rs.

О б р а з л о ж е њ е

Одредбама члана 31. Закона о јавним предузећима (''Службени гласник РС'', број 119/2012) прописано је да оргaн кojи je нaдлeжaн зa имeнoвaњe, нaкoн рaзмaтрaњa дoстaвљeнe листe и прeдлoгa aктa, oдлучуje o имeнoвaњу дирeктoрa jaвнoг прeдузeћa, дoнoшeњeм рeшeњa o имeнoвaњу прeдлoжeнoг кaндидaтa или нeкoг другoг кaндидaтa сa листe, док је чланом 37 Статута Града Ниша (''Службени лист Града Ниша'', број 88/2008) прописано да Скупштинa Града Ниша у склaду сa зaкoнoм, између осталог, имeнуje и рaзрeшaвa дирeктoрe jaвних прeдузeћa.

На основу Одлуке о спровођењу јавног конкурса за именовање директора јавних и јавних комуналних предузећа (''Службени лист Града Ниша'', број 48/2013), Комисија за именовања директора јавних предузећа Града Ниша образована Решењем Скупштине Града Ниша (''Службени лист Града Ниша'', број 48/2013) спровела је јавни конкурс за именовање директора јавних и јавних комуналних предузећа чији је оснивач Град Ниш.

Јавни конкурс за именовање директора је био објављен у ''Службеном гласнику Републике Србије'', дневном листу ''Данас'' и на званичној интернет презентацији Града Ниша, [www.ni.rs](http://www.ni.rs/) 25.06.2013. године и био је отворен до 10.07.2013. године.

Комисија је по истеку рока за подношење пријава, а на основу увида у доказе о испуњености прописаних услова за именовање директора приложених уз пријаве кандидата, на седници од 23.07.2013. године, донела Закључак којим су одбачене пријаве на јавни конкурс, које су неблаговремене, неразумљиве и уз које нису приложени сви потребни докази и саставила списак кандидата који испуњавају услове за именовање директора јавних и јавно комуналних предузећа Града Ниша међу којима је спровела изборни поступак.

У изборном поступку Комисија је на основу увида у поднету документацију и усменим разговором оцењивала стручну оспособљеност кандидата, знања и вештине неопходне за обављање функције директора.

На основу спроведеног изборног поступка, у складу са чланом 30 став 2 Закона, Комисија је на седници од 30.07.2013. и 06.08.2013. године утврдила резултат за сваког кандидата према мерилима прописаним за именовање директора јавног предузећа и сачинила Листу за именовање број 44/2013-02 од 19.09.2013. године са највише три најбоље рангирана кандидата. Наведену листу, заједно са записницима о спроведеном изборном поступку број 36/2013-02 од 30.07.2013. године и број 37/2013-02 од 06.08.2013. године, Комисија је доставила надлежној Управи.

Најбоље рангирани кандидат за директора Јавног предузећа за стамбене услуге ''Нишстан'' Ниш, Ненад Хафнер, дипломирани економиста, рођен 1976. године, поседује преко десет година радног искуства и то на руководећим пословима као в.д. директора и руководилац комерцијалног сектора Јавног предузећа за стамбене услуге ''Нишстан'' Ниш, као директор KBC Banke, Експозитура Ниш 1, као директор Erste Banke, Филијала Ниш и као в.д. управника и заменик управника Societe Generale Bank, Експозитура Ниш.

На основу Листе за именовање и записника о спроведеном изборном поступку, као и увида у документацију достављену уз пријаву на јавни конкурс, надлежна Управа је припремила предлог акта о именовању Ненада Хафнера за директора Јавног предузећа за стамбене услуге ''Нишстан'' Ниш, као најбоље рангираног кандидата по оцени Комисије, који испуњава све услове прописане јавним конкурсом.

Надлежна Управа је предлог акта о именовању са пратећом документацијом доставила Скупштини Града Ниша.

Имајући у виду наведено, Скупштина Града Ниша донела је решење као у диспозитиву.

Ово решење је коначно.

ПОУКА О ПРАВНОМ СРЕДСТВУ: Против овог решења може се покренути спор код Вишег суда у Нишу у року од 15 дана од дана достављања решења.

Број:

У Нишу, 2013. године

**СКУПШТИНА ГРАДА НИША**

Председник

Проф. др Миле Илић